

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr.90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_\_\_, \_\_\_\_\_.punkts)

Talsos

\_\_.\_\_.\_\_\_\_\_\_. Nr. \_\_\_\_\_

**Par augošu koku pārstādīšanu no būvobjekta teritorijas Rīgas ielā 21, Talsos, Talsu novadā**

Attīstot katastrofu pārvaldības centru izveidi reģionos, Nodrošinājuma valsts aģentūra, reģistrācijas Nr. 90009112024 (turpmāk – Aģentūra), 2023.gada 4.aprīlī izsludināja iepirkumu ar identifikācijas numuru IeM NVA 2023/55 “Katastrofu pārvaldības centru jaunbūvju būvniecība ar papildu telpām iekšlietu iestāžu un Neatliekamās medicīniskās palīdzības dienesta vajadzībām Tukumā, Talsos un Alūksnē” (Iepirkums).

Iepirkuma priekšmeta daļā “Katastrofu pārvaldības centra Rīgas ielā 21, Talsos (kad.nr. 88010060077) projektēšana, būvniecība un autoruzraudzība” līguma slēgšanas tiesības piešķirtas PS “P un S BŪVNIECĪBA”, reģistrācijas Nr. 40203346516.

Katastrofu pārvaldības centra jaunbūves būvniecība paredzēta veikt uz Latvijas Republikas Iekšlietu ministrijas īpašumā esošas zemes vienības Rīgas ielā 21, Talsos, Talsu novadā, kadastra numurs 88010060077 (turpmāk – Zemes vienība).

Pašvaldībā 2022.gada 10.jūnijā saņemta Aģentūras vēstule ar lūgumu Pašvaldībai nodrošināt koku pārstādīšanu Īpašumā. Pašvaldība 2022.gada 17.jūnija vēstulē Aģentūrai apliecināja, ka Pašvaldība plāno segt ar koku pārstādīšanu saistītās izmaksas atbilstošie iesniegtam koku pārstādīšanas plānam.

Pašvaldībā 2024.gada 26.septembrī saņemts PS “P un S BŪVNIECĪBA”, reģistrācijas Nr. 40203346516, biedra Sabiedrības ar ierobežotu atbildību “PRO DEV”, reģistrācijas Nr. 40003776456, pārstādāmo koku saraksts, pārstādāmo koku plāns un finanšu piedāvājumu par dabu veikšanu, kas ir 29 884,48 EUR bez (divdesmit deviņi tūkstoši astoņi simti astoņdesmit četri euro, 48 centi) bez pievienotās vērtības nodokļa (turpmāk – PVN). Līguma summa ar PVN 36 160,22 EUR (trīsdesmit seši tūkstoši viens simts sešdesmit euro, 22 centi).

Uz Zemes vienības atrodas vēsturiski un dendroloģiski vērtīgi koki, kurus nepieciešams pārstādīt, lai saglabātu koku dažādību un veidotu Talsu pilsētas ainavisko vidi. Tāpat ņemamas vērā, kā šo koku stādīšanā līdzdarbojušies Talsu novada iedzīvotāji.

Ar Pašvaldības 2024.gada 15.oktobra atzinumu Nr. TNPCP/24/12-11/2306/N Pašvaldības Nekustamo īpašumu un vides aizsardzības departaments sniedza ieteikumu – atbalstīt finansējuma piešķiršanu Zemes vienībā esošo koku pārstādīšanu atbilstoši plānam, kas atbilst iekšējo noteikumu Nr.8 “Talsu novada pašvaldības pamatbudžeta līdzekļu, kas iegūti no dabas resursu nodokļa maksājumiem, izmantošanas noteikumi” (apstiprināti ar 28.12.2023. lēmumu Nr.480) 8.5. un 13.punktam.

Pamatojoties uz Pašvaldību likuma 10. panta pirmās daļas 21. punktu, Dabas resursu nodokļa likuma 29. panta pirmo daļu, Talsu novada pašvaldības domes 2023.gada 28.decembra iekšējiem noteikumiem Nr. 480 “Talsu novada pašvaldības pamatbudžeta līdzekļu, kas iegūti no dabas resursu nodokļa maksājumiem, izmantošanas noteikumi” 8.5. un 13.punktu, Pašvaldības Nekustamo īpašumu un vides aizsardzības departamenta 2024.gada 15.oktobra atzinumu Nr. TNPCP/24/12-11/2306/N,

**Talsu novada pašvaldības dome nolemj:**

1. Piešķirt finansējumu 36 160,22 EUR (trīsdesmit seši tūkstoši viens simts sešdesmit *euro,* 22 centi) augošu koku pārstādīšanai no būvobjekta teritorijas Rīgas ielā 21, Talsos, Talsu novadā, kadastra apzīmējums 88010060077, daļas uz Rīgas ielas 21, Talsos, Talsu novadā, kadastra apzīmējums 88010060077, daļu un Dundagas ielu, Talsos, Talsu novadā, kadastra numurs 88010090216.
2. Finansējumu paredzēt no Talsu novada pašvaldības 2024.gada budžeta Dabas resursu nodokļa Vides aizsardzības fonda līdzekļiem (Uzskaites dimensija 01.111 - DRN Vides aizsardzības fonds, veicot grozījumus no EKK 5220 (tehnoloģiskās iekārtas un mašīnas) uz EKK 2244.2 (teritoriju, zaļo zonu uzturēšanas izdevumi).

Domes priekšsēdētājs A. Āboliņš

Tabulēvica 20215090

[diana.tabulevica@talsi.lv](mailto:diana.tabulevica@talsi.lv)

Lēmumu nosūtīt:

1. Finanšu un grāmatvedības departamentam;

2. Nekustamo īpašumu un vides aizsardzības departamentam.